CELEX: E2016J0006
Language: et
Date: 2016-12-22 00:00:00
Title: Kohtu otsus, 22. detsember 2016, kohtuasjas E-6/16 — Fjarskipti hf. vs. Islandi posti- ja telekommunikatsiooniamet (Telekommunikatsiooniteenuste osutamine – Määrus 2002/21/EÜ – Elektrooniline sidevõrk – Elektroonilise sideteenus – Üldkasutatav sidevõrk)

27.4.2017   
            
            
               ET
            
            
               Euroopa Liidu Teataja
            
            
               C 133/6
            
         KOHTU OTSUS,
   22. detsember 2016,
   kohtuasjas E-6/16
   Fjarskipti hf. vs. Islandi posti- ja telekommunikatsiooniamet
   (Telekommunikatsiooniteenuste osutamine – Määrus 2002/21/EÜ – Elektrooniline sidevõrk – Elektroonilise sideteenus – Üldkasutatav sidevõrk)
   (2017/C 133/06)
   Kohtuasjas E-6/16, Fjarskipti hf. vs. Islandi posti- ja telekommunikatsiooniamet, on Reykjavíki piirkonnakohus (Héraðsdómur Reykjavíkur) esitanud kohtule EFTA järelevalveameti ja kohtu asutamist käsitleva EFTA riikide vahelise lepingu artikli 34 alusel TAOTLUSE, mis käsitleb Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv) kohta) artikli 2 tõlgendamist; kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson, tegi 22. detsembril 2016 järgmise resolutiivosaga otsuse:
   
               1.
            
            
               Terminit „elektrooniline sidevõrk“ direktiivi 2002/21/EÜ artikli 2 punktis a sätestatud tähenduses tuleb tõlgendada nii, et see hõlmab süsteemi, mis võimaldab edastada SMS-sõnumina kasutaja lõpp-seadmega kirjutatud signaale, ning on ühendatud veebibrauseri abil interneti kaudu PHP script tarkvaraga telekommunikatsiooniettevõtja veebi domeeni, mis võtab vastu signaale, töötleb neid ning seejärel transpordib need ettevõtja sidesüsteemi SMS serverisse, mis omakorda transpordib need läbi võrgu vastuvõtja telefoninumbrile.
            
         
               2.
            
            
               Mõiste „elektroonilise side teenus“ määratlus direktiivi 2002/21/EÜ artikli 2 punktis c hõlmab teenust, mis seisneb signaalide edastamises elektroonilise side võrgus, nagu esimeses küsimuses kirjeldatud, olenemata sellest, kas tasu sellise teenuse eest on kogutud, tingimusel et teenust osutatakse tavaliselt tasu eest.
            
         
               3.
            
            
               Mõiste „üldkasutatav sidevõrk“ määratlust direktiivi 2002/21/EÜ artikli 2 punktis d tuleb tõlgendada nii, et see hõlmab sidevõrku, nagu see on kirjeldatud esimeses küsimuses ning mida kasutatakse teenuse pakkumiseks, nagu see on kirjeldatud teises küsimuses, olenemata sellest, kas need teenused on kättesaadavad vaid konkreetse ettevõtja klientidele, tingimusel et sidevõrku kasutatakse ainult või peamiselt üldkasutatavate teenuste pakkumisel.